Publication: Magyar Közlöny
Issue: MK-1998-6 (Year: 1998, Number: 6)
Era: 1990-2004
Section: törvénysértő rendelkezés megsemmisítését. Az Alkotmánybíróságról szóló 1989. évi XXXII. törvény 21. §
Paragraph Index: 345

(4) bekezdése szerint bárki kezdeményezheti az önkormányzati rendelet alkotmányellenességének utólagos vizsgálatát az Alkotmánybíróság előtt. A Ptk. 226. § (2) bekezdése lehetőséget ad arra is, ha a szerződés megváltozott tartalma bármelyik fél lényeges jogos érdekeit sérti, a fél kérheti a bíróságtól a szerződés módosítását, vagy — ha jogszabály másként nem rendelkezik — a szerződéstől elállhat. Mindezek alapján az Alkotmánybíróság megállapította, hogy az önkormányzati lakások bérleti díjának megállapításával kapcsolatosan az indítványozó által állított, a jogbiztonságot veszélyeztető szabályozási hiányosságok nem állnak fenn. Az Ltv. 34. § (1) bekezdése nem sérti az Alkotmány 2. § (1) bekezdésében meghatározott jogállamiság szerves elemét képező jogbiztonság követelményét. Ezért az Ltv. 34. § (1) bekezdése alkotmányellenességének megállapítására és megsemmisítésére irányuló indítványt elutasította. III. Nem találta megalapozottnak az Alkotmánybíróság az Ör. 23. § (1) bekezdése alkotmányellenességének megállapítása és megsemmisítése iránt benyújtott indítványt sem.

Source: https://magyarkozlony.hu/hivatalos-lapok/4ba9a012b245c229a8d31c5e76f17149252f0a38/dokumentumok/f1f2bdc0003ef9e051eaf69b624cfa9a0d1bf599/letoltes